
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 944 

8 Ιουλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 
Πνευματικού - Πολιτιστικού Κέντρου Δήμου Λου¬ 
τρακιού - Περαχώρας. 1 

Κατάργηση νομικών προσώπων δημοσίου δικαίου, με 
την επωνυμία (α) «Σχολική Επιτροπή Δημοτικού 
Σχολείου και Νηπιαγωγείου, στην Κοινότητα Αυλα¬ 
κιού Νομού Φθ/δας», (β) «Σχολική Επιτροπή Δημο¬ 
τικού Σχολείου στην Κοινότητα Αγίας Μαρίνας Νο¬ 
μού Φθ/δας» κ' (γ) «Σχολική Επιτροπή Δημοτικού 
Σχολείου στην Κοινότητα Ανύδρου Νομού Φθ/δας» 2 
Καθιέρωση υπερωριακής εργασίας για το Β' εξάμηνο 
2005, των υπαλλήλων της Ν.Α. Ηλείας. 3 


ΑΠΟΦΑΣΕΙ Σ 

Αριθ. 8571 (1) 

Έγκριση του Οργανισμού Εσωτερικής Υπηρεσίας του 
Πνευματικού - Πολιτιστικού Κέντρου Δήμου Λουτρακι¬ 
ού - Περαχώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12του ν. 1188/1981 «Περί 
κυρώσεως του Κώδικα περί καταστάσεως Προσωπικού 
Οργανισμών Τοπικής Αυτοδιοίκησης», όπως αυτό αντικα- 
ταστάθηκε από τις όμοιες της παρ. 5 του άρθρου 8 του ν. 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

2. Την υπ’ αριθμ. 52/2004 απόφαση του Διοικητικού Συμ¬ 
βουλίου του Πνευματικού-Πολιτιστικού Κέντρου Δ. Λου- 
τρακίου-Περαχώραςπερίψήφισηςτου Οργανισμού Εσω¬ 
τερικής Υπηρεσίας του και την υπ’ αριθμ. 29/16.2.2005 
όμοια του Δημοτικού Συμβουλίου Λουτρακίου-Περαχώ- 
ρας περί παροχής σύμφωνης γνώμης για τον ΟΕΥ αυτόν. 

3. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5, του ν. 1188/1981 όπως αντικ/κε με 
το άρθρο 8, παρ. 4 του ν. 2307/1995 που διατυπώθηκε 
στην υπ’ αριθμ. 8.5.2005 απόφαση αυτού. 


4. Τις διατάξεις του άρθρου 27 του ν. 2081/1992 με τις 
οποίες προστέθηκε νέο άρθρο στο ν. 1558/1985 το οποίο 
ρυθμίζει τον έλεγχο των δαπανών πού προκαλούν οι κα¬ 
νονιστικές διοικητικές πράξεις. 

5. Την υπ’ αριθμ. 8832/31.12.1997 απόφαση του Γ ενικού 
Γραμματέα Περιφέρειας Πελ/σου περί ανάθεσης αρμο¬ 
διοτήτων και ασκήσεως αυτών κατ’ εντολή του (ΦΕΚ 
551/98 τ.Β'), όπως τροποποιήθηκε μεταγενέστερα, απο¬ 
φασίζουμε: 

Εγκρίνουμε τον Οργανισμό Εσωτερικής Υπηρεσίας του 
Πνευματικού- Πολιτιστικού Κέντρου Δήμου Λουτρακίου- 
Περαχώρας, ο οποίος έχει ως εξής: 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ ΤΟΥ ΠΝΕΥΜΑΤΙΚΟΥ/ 
ΠΟΛΙΤΙΣΤΙΚΟΥ ΚΕΝΤΡΟΥ 

Τις υπηρεσίες του Πνευματικού και Πολιτιστικού Κέ¬ 
ντρου συγκροτούν οι παρακάτω διοικητικές ενότητες: -Δι¬ 
εύθυνση υπηρεσιών 

- Τμήμα Υποστήριξης 

- Τμήμα Πολιτιστικών Δραστηριοτήτων 

- Παραρτήματα (Γραφεία) 

Άρθρο 2 

ΔΙΑΡΘΡΩΣΗ ΤΩΝ ΤΜΗΜΑΤΩΝ ΣΕ ΤΟΜΕΙΣ 
ΛΕΙΤΟΥΡΓΙΩΝ 

1. Το Τμήμα Υποστήριξης περιλαμβάνει τους εξής το¬ 
μείς λειτουργιών: 

Α. Τομέας Διοικητικής υποστήριξης (Γραμματεία Διοι¬ 
κητικού Συμβουλίου, Προέδρου, Διευθυντή, θέματα προ¬ 
σωπικού, διεκπεραίωσης και διοικητικής μέριμνας). 

Β. Τομέας Επικοινωνίας, Προβολής, Δημοσίων Σχέσεων 
και Εκδόσεων. 

Γ. Τομέας Οικονομικής υποστήριξης (Οικονομική δια¬ 
χείριση, Προμήθειες, διαχείρισης υλικών και περιουσια¬ 
κών στοιχείων). 

Δ. Τομέας Τεχνικής Υποστήριξης 

2. Το Τμήμα Πολιτιστικών Δραστηριοτήτων περιλαμβά¬ 
νει τους εξής τομείς λειτουργιών: 

• Τομέας Μουσικής με τις εξής ενδεικτικές δραστηριό¬ 
τητες: 

ί) Ωδείο, ϋ) Φιλαρμονική, ίϋ) Χορωδίες 

• Τομέας Χορού με ενδεικτικές δραστηριότητες: 

ί) Παραδοσιακοί χοροί, ρυθμική γυμναστική, μπαλέτο, 
ευρωπαϊκοί χοροί, σύγχρονοι, τζαζ κ.λ.π. 

ϋ) Μαζορέτες 

• Τομέας Θεάτρου με τις εξής ενδεικτικές δραστηριό¬ 
τητες: 

ί) Παιδική σκηνή, 

ϋ) Ερασιτεχνική εφήβων - ενηλίκων, 
ίϋ) Θέατρο σκιών, 
ίν) Κουκλοθέατρο, 
ν) Επιμορφωτικές δραστηριότητες, 
νί) Θεατρικές παραστάσεις 

• Τομέας Κινηματογράφου με τις εξής ενδεικτικές δρα¬ 
στηριότητες: 

ί) Πειραματικό εργαστήρι - Κινηματογράφος - νίάοο 
ϋ) Χειμερινός - Θερινός Κινηματογράφος 

• Τομέας Καλών Τεχνών - Εικαστικών με τις εξής ενδει¬ 
κτικές δραστηριότητες: 

ί) Ζωγραφική, ϋ) Γλυπτική, ίϋ) Χαρακτική, ίν) Διακοσμη- 
τική, ν) Φωτογραφία 

• Τομέας Εφαρμοσμένων Τεχνών με τις εξής ενδεικτι¬ 
κές δραστηριότητες: 

ί) Σκηνογραφία - Ενδυματολογία 

ϋ) Γραφικές Τέχνες - Τέχνες Βιβλίων 

ίϋ) Ψηφιδωτά - Μικτά υλικά 

ίν) Αγιογραφία 

ν) Μαρμαροτεχνία 

νί) Κεραμική 

νϋ) Ξυλογλυπτική 

νϋί) Υφαντική 

ίχ) Λαογραφικά είδη 

χ) Λοιπές τέχνες 

χί) Επιμορφωτικές Δραστηριότητες 

• Τομέας Βιβλιοθήκης 

• Τομέας Λαογραφικού Μουσείου - Πινακοθήκης 

• Τομέας Διοργάνωσης Πολιτιστικών και Λοιπών Εκδη¬ 
λώσεων 

• Τομέας Αρχαιοτήτων 

3. Με αποφάσεις του Διοικητικού Συμβουλίου, οι προη¬ 
γούμενες υπηρεσίες ή τμήματα δύναται να καταργού- 
νται, τροποποιούνται ως προς τη σύνθεση ή να προστίθε¬ 
νται νέα. 

Άρθρο 3 

ΑΡΜΟΔΙΟΤΗΤΕΣ ΔΙΟΙΚΗΤΙΚΩΝ ΕΝΟΤΗΤΩΝ 
3.1. Αρμοδιότητες Διεύθυνσης 

Προ'ΐσταται των Τμημάτων και Γ ραφείων και ευθύνεται 
για την αποτελεσματική και αποδοτική λειτουργία τους, 
προγραμματίζοντας, οργανώνοντας, συντονίζοντας και 
ελέγχοντας τις δραστηριότητές τους. 

Ο Διευθυντής των υπηρεσιών ασκεί τις αρμοδιότητες 
που του εκχωρεί ο Πρόεδρος του Δ.Σ. με απόφασή του. 
Ειδικότερα ο Διευθυντής: 

• Παρίσταται στις συνεδριάσεις του ΔΣ χωρίς δικαίωμα 
ψήφου και εισηγείται για τη λήψη αποφάσεων του Διοικη¬ 
τικού Συμβουλίου. 

• Μεριμνά για την με αποδοτικό τρόπο εκτέλεση των 
κάθε φύσης αποφάσεων του Διοικητικού Συμβουλίου και 
του Προέδρου, ενημερώνοντας τους υπευθύνους των 
Τμημάτων και Γ ραφείων, παρακολουθώντας και συντονί¬ 
ζοντας τις εργασίες του συνόλου των υπηρεσιών του 
ΠΠΚ. 

• Εισηγείται στον Πρόεδρο το τετραετές και ετήσιο 
προγράμματα δράσης, τα οποία συντάσσονται σε συνερ¬ 
γασία με τους υπευθύνους των Τμημάτων και Γ ραφείων. 
Μεριμνά για την έγκαιρη ετοιμασία των προϋπολογισμών 
εσόδων και δαπανών και των οικονομικών απολογισμών 


και ενημερώνει σχετικά τον Πρόεδρο του ΔΣ και το Διοι¬ 
κητικό Συμβούλιο. 

• Ενημερώνει τον Πρόεδρο για την πορεία υλοποίησης 
των εγκεκριμένων Π ρογραμμάτων και γενικά για την εκτέ¬ 
λεση των αποφάσεών του. 

• Εισηγείται στο Διοικητικό Συμβούλιο μετά από τις ει¬ 
σηγήσεις των υπεύθυνων των Τμημάτων και Γραφείων, 
την τροποποίηση των Προγραμμάτων Δράσης του ΠΠΚ, 
όταν θεωρείται απαραίτητο ανάλογα με την εξέλιξη της 
υλοποίησης τους ή με βάση τις μεταβολές των αντικειμε¬ 
νικών συνθηκών. 

• Οργανώνει, συντονίζει και ελέγχει τις δραστηριότη¬ 
τες των υπηρεσιών κατά τρόπο ώστε να υλοποιούνται 
αποδοτικά και αποτελεσματικά τα προγράμματα δράσης 
ή οι συγκεκριμένες αποφάσεις και εντολές του Δ.Σ. 

• Έχει την ευθύνη υπογραφής όλων των εγγράφων των 
υπαλλήλων των Τμημάτων και Γ ραφείων που εποπτεύει. 

• Μεριμνά για την ετοιμασία των κάθε φύσης Κανονι¬ 
σμών του Κέντρου και υποβάλλει τους Κανονισμούς αυ¬ 
τούς προς έγκριση από το Δ.Σ. Εισηγείται, όταν χρειάζε¬ 
ται, τη μεταβολή διατάξεων των Κανονισμών αυτών. Πα¬ 
ρακολουθεί και ευθύνεται για την εφαρμογή των 
προηγουμένων Κανονισμών. 

• Μεριμνά για τη βελτίωση της αποτελεσματικότητας 
των υπηρεσιών, την προσαρμογή της λειτουργίας τους 
στις ανάγκες των κατοίκων της περιοχής και τη βελτίωση 
της απόδοσης του στελεχιακού δυναμικού και των τεχνι¬ 
κών μέσων του ΠΠΚ. 

• Εισηγείται στο Διοικητικό Συμβούλιο για τη κατανομή 
του προσωπικού στις διάφορες διοικητικές ενότητες σύμ¬ 
φωνα με τις υπηρεσιακές ανάγκες και τα προσόντα του 
προσωπικού. Φροντίζει για τον καταμερισμό εργασίας 
στο προσωπικό του Κέντρου. 

• Τον Διευθυντή απάντα ή κωλυόμενο αναπληρώνει ο 
Υπεύθυνος Τμήματος που ορίζεται με απόφαση του Προ¬ 
έδρου. 

3.2. Αρμοδιότητες Τμήματος Υποστήριξης 

Τομέας Διοικητικής υποστήριξης 

Α) Γραμματεία Διοικητικού Συμβουλίου, Προέδρου, Δι¬ 
ευθυντή 

• Παροχή κάθε φύσης γραμματειακής υποστήριξης για 
τις ανάγκες του Δ.Σ., του Προέδρου και του Διευθυντή 
(Δακτυλογραφήσεις Ελληνικών ή ξενόγλωσσων κειμέ¬ 
νων, αναπαραγωγή εγγράφων, κλπ.). 

• Μεριμνά για τη μετάφραση κειμένων 

• Επιμέλεια σύνταξης και κοινοποίησης της ημερήσιας 
διάταξης των συνεδριάσεων του Δ.Σ. σύμφωνα με τις 
σχετικές διατάξεις του νόμου. 

• Τήρηση των πρακτικών των αποφάσεων του Δ.Σ. και 
υποβολή αντιγράφων αυτών στην αρμόδια για έγκριση ή 
ενημέρωση Διοικητική Αρχή και στα αρμόδια τμήματα. 

• Τήρηση ευρετηρίωντων αποφάσεωντου Δ.Σ. και επι¬ 
κύρωση των αντιγράφων τους. 

• Διεκπεραίωση κάθε εργασίας που ανατίθεται σ’ αυ¬ 
τήν από το Δ.Σ. και τον Πρόεδρο, συνεργαζόμενη για το 
σκοπό αυτό με όλους τους Τομείς και όλα τα τμήματα του 
Κέντρου. 

• Ευθύνη έκδοσης και παράδοσης των προσκλήσεων 
των συνεδριάσεωντου Δ.Σ. καθώς και κάθε άλλου εγγρά¬ 
φου στα μέλη του Δ.Σ. 

• Επιμέλεια παραλαβής, χαρακτηρισμού και συσχέτι- 
σης όλων των εισερχομένων εγγράφων, που αφορούν το 
Δ.Σ., τήρησης του πρωτοκόλλου του Δ.Σ., καθώς και τή¬ 
ρησης των πρωτοτύπων στο αρχείο. 

• Ευθύνη μεταφοράς και διανομής της αλληλογραφίας 
και της διακίνησης των εγγράφων στα τμήματα του Κέ¬ 
ντρου αλλά και της αλληλογραφίας εκτός αυτού. 

Α1) Γραμματειακή υποστήριξη υπηρεσιών, θέματα προ¬ 
σωπικού, Διεκπεραίωση, Διοικητική μέριμνα. 

• Παροχή κάθε φύσης γραμματειακής υποστήριξης για 
τις ανάγκες των υπηρεσιών (Δακτυλογραφήσεις Ελληνι¬ 
κών ή ξενόγλωσσων κειμένων, αναπαραγωγή εγγράφων, 
κλπ.). 

• Παραλαβή - χαρακτηρισμός και συσχέτιση όλων των 
εισερχομένων εγγράφων, τήρηση του πρωτοκόλλου, κα¬ 
θώς και των πρωτοτύπων στο αρχείο, τήρηση του γενικού 
αρχείου του Κέντρου και διεκπεραίωση της αλληλογρα¬ 
φίας. 

• Μεταφορά και διανομή της αλληλογραφίας και διακί¬ 
νηση των εγγράφων στους Τομείς και στα Τμήματα του 
Κέντρου αλλά και εκτός αυτού. 

• Χειρισμός του Τηλεφωνικού Κέντρου, Ραχ και άλλων 
ηλεκτρονικών μέσων επικοινωνίας. 

• Επικύρωση όλων των αντιγράφων των εγγράφων. 

• Τήρηση μητρώου και αρχείων προσωπικού. 

• Τήρηση διαδικασιών που σχετίζονται με τις κάθε φύ¬ 
σης διοικητικές υποθέσεις του προσωπικού (προσλή¬ 
ψεις, απολύσεις, άδειες, συντάξεις, βεβαιώσεις, πειθαρ¬ 
χικά, κλπ). 

• Κατάρτιση των καταστάσεων μισθοδοσίας προσωπι¬ 
κού. 

Β) Τομέας Επικοινωνίας, Προβολής, Δημοσίων Σχέσε¬ 
ων και Εκδόσεων 

Στις δραστηριότητες της υπηρεσίας ανήκει ο σχεδια- 
σμός και η εφαρμογή της επικοινωνιακής πολιτικής του 
Κέντρου, η διαμόρφωση και εφαρμογή προγραμμάτων 
γενικής προβολής του Κέντρου και η επιμέλεια των κάθε 
φύσης εκδόσεώντου. 

Ειδικότερα στις αρμοδιότητες της υπηρεσίας εκτός άλ¬ 
λων συμπεριλαμβάνονται: 

• Η διαμόρφωση και εισήγηση επικοινωνιακής πολιτι¬ 
κής του Κέντρου για την προώθηση της προβολήςτου και 
την διευκόλυνση της προώθησης των σκοπών του. 

• Η διαμόρφωση και εισήγηση προγραμμάτων που 
αποσκοπούν στην Γενική Προβολή του Κέντρου και η δι¬ 
ευκόλυνση της προώθησης των εργασιών του (δράσεις 
προβολής και δημοσιότητας). 

• Η εφαρμογή των προηγούμενων προγραμμάτων (π.χ. 
οργάνωση εκδηλώσεων - εκθέσεων - συνεντεύξεων - έκ¬ 
δοση δελτίων τύπου-προετοιμασία και επιμέλεια αρθρο- 
γραφίας κλπ). 

• Η συστηματική αποδελτίωση του ημερήσιου και πε¬ 
ριοδικού τύπου, διάχυση των πληροφοριών μέσα στο Κέ¬ 
ντρο και τήρηση σχετικού αρχείου. 

• Η ενημέρωση του κοινού πάνω στην αποστολή και 
στις εκδηλώσεις του Κέντρου και η προβολή τους με κά¬ 
θε πρόσφορο μέσο. 

• Η σύνταξη και έκδοση ενημερωτικών φυλλαδίων για 
τον τύπο, η παρακολούθηση του ημερήσιου και περιοδι¬ 
κού τύπου, και η διευκόλυνση των δημοσιογράφων για 
την γενικότερη ενημέρωση τους σε θέματα που αφορούν 
τις εκδηλώσεις και γενικά τις δραστηριότητες του Κέ¬ 
ντρου. 

• Η μέριμνα για την προβολή και διαφήμιση όλων των 
εκδηλώσεων, καθώς και η έκδοση, διακίνηση και διάθεση 
υλικού που έχει σχέση με αυτές (προγράμματα, βιβλία, 
αφίσες, δίσκοι, κασέτες, εΐίάθε, κλπ). 


• Η δημιουργία επαφών και η συνεργασία με υπουρ¬ 
γεία, δημόσιους ή ιδιωτικούς φορείς, πολιτιστικούς συλ¬ 
λόγους και γενικότερα με πολιτιστικούς φορείς της πό¬ 
λης της χώρας και του εξωτερικού για θέματα σχετικά με 
τις εκδηλώσεις. 

• Η οργάνωση συσκέψεων και συζητήσεων με πολιτι¬ 
στικούς φορείς της πόλης για θέματα πολιτιστικών και 
κοινωνικών γενικά δραστηριοτήτων, καθώς και η συνερ¬ 
γασία με τους πολιτιστικούς και λοιπούς συλλόγους για 
την παροχή κάθε δυνατής βοήθειας. 

• Η εποπτεία στη λήψη και εκτύπωση φωτογραφικού 
υλικού που αφορά εκδηλώσεις του Κέντρου 

• Η έκδοση ενημερωτικών εντύπων, κειμένων διαλέξε¬ 
ων και σεμιναρίων του που θα αποφασίζει το Διοικητικό 
Συμβούλιο. 

Γ) Τομέας Οικονομικής Διαχείρησης 

Οικονομική Διαχείριση- Διαχείριση υλικών και Περιου¬ 
σιακών Στοιχείων 

Γ. 1. Διαχείριση Εσόδων- Εξόδων 

• Σύνταξη του ετήσιου οικονομικού προϋπολογισμού 
και απολογισμού. 

• Διαρκής έλεγχος τήρησης του ετήσιου προϋπολογι¬ 
σμού. 

• Συγκέντρωση των παραστατικών και απαραίτητων δι- 
καιολογητικών που αφορούν έσοδα ή δαπάνες του Κέ¬ 
ντρου και η προώθησή τους στο Ταμείο που διεξάγει την 
Ταμειακή υπηρεσία του Δήμου Λουτρακίου-Περαχώρας 
για την είσπραξη ή πληρωμή τους. 

• Η Οικονομική διαχείριση του Κέντρου διεξάγεται με 
βάση τις ισχύουσες, κάθε φορά διατάξεις περί οικονομι¬ 
κής διοίκησης και λογιστικού των Δήμων. Δαπάνη ή ανά¬ 
ληψη χρηματικής υποχρέωσης δεν εγκρίνεται αν δεν 
υπάρχει πίστωση γραμμένη στον προϋπολογισμό. Κάθε 
είσπραξη ή δαπάνη γίνεται με τριπλότυπο είσπραξης και 
χρηματικό ένταλμα. Κατά τη σύνταξη του προϋπολογι¬ 
σμού προβλέπεται κονδύλι σαν αποθεματικό για απρό¬ 
βλεπτα έξοδα. 

Γ.2. Περιουσιακά Στοιχεία και Διαχείριση Υλικών 

• Φροντίδα για την καταγραφή και τήρηση ανάλογου 
αρχείου της ακίνητης περιουσίας και γενικά των περιου¬ 
σιακών στοιχείων του Κέντρου. 

• Επιμέλεια για την τήρηση αρχείου κληροδοτημάτων 
και μεριμνά για την αξιοποίησή τους. 

• Τήρηση αρχείου ακινήτων και διενέργεια δημοπρα¬ 
σιών για τη μίσθωσή τους. 

• Παρακολούθηση, των αναπροσαρμογών των μισθώ¬ 
σεων και της σωστής τήρησης των συμφωνητικών. 

• Μέριμνα για τηντήρηση των διαδικασιών παραλαβής, 
αποθήκευσης, χορήγησης καιπαρακολούθησηςτων ανα¬ 
λωσίμων και των πάγιων υλικών σε ότι αφορά την λογιστι¬ 
κή ενημέρωση και την συμβατότητα τους προς το υφι¬ 
στάμενο κανονιστικό πλαίσιο Προμηθειών των ΟΤΑ. 

Γ.3. Προμήθεια Υλικών και Εξοπλισμού 

• Συγκέντρωση παραγγελιών σύμφωνα με τις ανάγκες 
όλων των υπηρεσιών 

• Προγραμματισμός διενέργειας διαγωνισμών προμη¬ 
θειών σύμφωνα με τις παραπάνω παραγγελίες. 

• Διεκπεραίωση διαδικασιών προμήθειας εξοπλισμού, 
εξαρτημάτων και υλικού σύμφωνα με τους ισχύοντες κα¬ 
νονισμούς (έρευνα αγοράς, διενέργεια διαγωνισμών, 
σχέδια συμβάσεων, κλπ). 

• Ποιοτική και ποσοτική παραλαβή και παράδοση των 
αντίστοιχων τιμολογίων και αποδεικτικών παραστατικών 

για τη διενέργεια των αντίστοιχων λογιστικών εγγραφών 
και εξόφλησή τους. 

• Τήρηση αρχείων προμηθειών και προμηθευτών. 

Δ) Τεχνική Υποστήριξη Πνευματικού Κέντρου Η υπηρε¬ 
σία έχει την ευθύνη: 

• Γιατην κανονική λειτουργία, συντήρηση και καθαριό¬ 
τητα των κτιρίων λοιπών χώρων και εγκαταστάσεων του 
Κέντρου. 

• Για τη συντήρηση και διατήρηση σε καλή κατάσταση 
των ηχητικών και φωτιστικών συστημάτων και γενικά του 
οπτικοακουστικού εξοπλισμού για τη μεταφορά, τοποθέ¬ 
τηση και σύνθεση τους στις σκηνές και γενικά στους 

διαμορφωμένους χώρους των εκδηλώσεων, καθώς και 
για τον χειρισμό και λειτουργία τους κατά το χρόνο των 
γενικών δοκιμών και των παραστάσεων. 

• Για την κατασκευή και γενικά την κάλυψη της υλικο- 
τεχνικής υποδομής των σκηνικών καθώς και των λοιπών 
διαμορφώσεων που απαιτούνται για τις διάφορες εκδη¬ 
λώσεις του Κέντρου. Επίσης για το στήσιμο και την αλλα¬ 
γή των σκηνικών κατά τη διάρκεια των παραστάσεων και 
για την καλή συντήρηση, τη διατήρηση και την ασφαλή 
αποθήκευσήη τους. 

• Για τη συντήρηση και επισκευή όλων των εγκαταστά¬ 
σεων και του εξοπλισμού του Κέντρου και την αντικατά¬ 
σταση του όταν κρίνεται απαραίτητη. 

• Για τη συντήρηση, καλής λειτουργίας των μέσων με¬ 
ταφοράς του Κέντρου του καθορισμού των δρομολογίων 
και ελέγχου κίνησής τους. 

3.3. Αρμοδιότητες Τμήματος Πολιτιστικών Δραστηριο¬ 
τήτων 

Α) Μουσική 

• Διδασκαλία διαφόρων μουσικών οργάνων όπως κιθά¬ 
ρα, ακορντεόν, πιάνο, αρμόνιο, κ.α. 

• Παράδοση μαθημάτων θεωρίας. Εκπαίδευση κατάρ¬ 
τιση και εμφάνιση δημόσιας χορωδίας και/ή ορχήστρας, 
μαντολινάτων και άλλων μουσικών συνόλων. 

• Διδασκαλία οργάνων για φιλαρμονική. 

• Διοργάνωση συναυλιών κ.λ.π. διαφόρων καλλιτεχνών 
και σχημάτων. 

Β)Χορός 

• Διδασκαλία: Τομέας Χορού με ενδεικτικές δραστη¬ 
ριότητες: 

ί) Παραδοσιακοί χοροί, ρυθμική γυμναστική, μπαλέτο, 
ευρωπαϊκοί χοροί, σύγχρονοι, τζαζ κ.λ.π. 

ϋ) Μαζορέτες 

• Διοργάνωση παραστάσεων 

Γ) Θέατρο 

• Διδασκαλία θεατρικής τέχνης (υποκριτική θεατρολο¬ 
γία). 

• Σκηνοθεσία έργων. 

• Δημιουργία θιάσου. 

• Διοργάνωση θεατρικών παραστάσεων θιάσων. 

• Θέατρο - σκιών: Διδασκαλία της τέχνης του Καρα¬ 
γκιόζη (κατασκευή φιγούρας και σκηνικών, διδαχή κ.α.), 
διοργάνωση παραστάσεων Καραγκιόζη). 

Δ) Κινηματονράφος 

• Διδασκαλία τέχνης Κινηματογράφου και Ν/ίάΘΟ. 

• Διοργάνωση κινηματογραφικών προβολών και βίντεο 
και γυρισμάτων ταινιών. 

• Λειτουργία χειμερινού - θερινού κινηματογράφου 

Ε) Εικαστικές Τέχνες 

• Παράδοση μαθημάτων ζωγραφικής, γλυπτικής, χα¬ 
ρακτικής, κοσμητικής. 


• Διοργάνωση εκθέσεων με τα έργα των μαθητών και 
γενικότερα προβολή της δουλειά τους τμήματος. 

• Διοργάνωση εκθέσεων έργων διαφόρων καλλιτεχνών 
σε συνεργασία με την πινακοθήκη. 

• Διδασκαλία φωτογράφησης και εμφάνισης. Διοργά¬ 
νωση εκθέσεων. 

ΣΤ) Εφαρμοσμένες Τέχνες 

• Διδασκαλία υφαντικής - παραδοσιακού κεντήματος, 
σκηνογραφίας - ενδυματολογίας, γραφικών τεχνών - τέ¬ 
χνης βιβλίου, ψηφιδωτά - μικτά υλικά, αγιογραφίας, μαρ- 
μαροτεχνίας, κεραμικής, ξυλογλυπτικής, λοιπών τεχνών. 

• Παρουσίαση - εκθέσεις συλλογών 

Ζ) Βιβλιοθήκη 

• Συγκρότηση της συλλογής της βιβλιοθήκης με έντυ¬ 
πο και μη έντυπο υλικό. 

• Επιλογή υλικού σε συνεργασία με την αρμόδια Επι¬ 
τροπή τουΔ.Σ. 

• Προετοιμασία και εκτέλεση της παραγγελίας 

• Συγκέντρωση προτάσεων από τους αναγνώστες για 
συμπλήρωση ελλείψεων της βιβλιοθήκης 

• Βιβλιογραφική επεξεργασία του εντύπου υλικού βι¬ 
βλιοθήκης (βιβλίων, περιοδικών, τοπικών και ιστορικών 
αρχείων κ.λ.π.) καθώς και του μη έντυπου υλικού (βιντεο¬ 
κασετών, ταινιών, φωτογραφιών κ.λ.π). 

• Επισήμανση ελλείψεων για υλικό υποδομής και υπο¬ 
βολή προτάσεων στην αρμόδια επιτροπή. 

• Ευθύνη για την έκδοση καταλόγων της συλλογής της 
βιβλιοθήκης - σε όποια μορφή κριθεί χρήσιμο για τη ευχε¬ 
ρή πρόσβαση των χρηστών της βιβλιοθήκης στη συλλογή 
της. 

• Έκδοση άλλων ειδικών βιβλιογραφικών ή βιβλιογρα¬ 
φικών δελτίων. 

• Καταγραφή - δανεισμός του δανειζόμενου υλικού της 
βιβλιοθήκης και εγγραφή νέων μελών. 

• Προετοιμασία και αποστολή για βιβλιοδεσία υλικού 
για προφύλαξη και αποκατάσταση φθορών. Εκποίηση 
άχρηστου υλικού. 

• Προβολή του έργου της βιβλιοθήκης μέσω: α) διορ¬ 
γάνωσης εκθέσεων, διαλέξεων, εκδηλώσεων και β) έκδο¬ 
σης διαφόρων εντύπων π.χ. αφισών καταλόγων ενημερω¬ 
τικών δελτίων κ.λ.π. 

• Συνεργασία με άλλες βιβλιοθήκες και κέντρα πληρο¬ 
φόρησης καθώς και με όλους τους φορείς εκπαίδευσης 
του Δήμου. 

• Απογραφή του υλικού της βιβλιοθήκης σύνταξης ετή¬ 
σιας έκθεσης, στατιστικά στοιχεία, τήρηση πεπραγμέ¬ 
νων. 

• Οι βιβλιοθηκονόμοι οφείλουν να φροντίζουν για την 
συνεχή ενημέρωση και εκπαίδευσή τους, με συμμετοχή 
σε συνέδρια, σεμινάρια και γενικά σε οτιδήποτε εξασφα- 
λίζειτη συνεχή πληροφόρηση γύρω από θέματα που αφο¬ 
ρούν τον χώρο του βιβλίου και των βιβλιοθηκών. 

• Εφαρμογή ειδικών αποφάσεων του Δ.Σ. σχετικών με 
την διεύρυνση των δραστηριοτήτων της βιβλιοθήκης, δη¬ 
μιουργία παραρτημάτων της κ.λ.π. 

Η) Λαογραφικό Μουσείο - Πινακοθήκη 

• Συγκέντρωση, εμπλουτισμός και έκθεση παραδοσια¬ 
κών αντικειμένων, ενδυμάτων, εργαλείων, κειμηλίων κ.λπ 

• Φύλαξη και συντήρηση των έργων του Λαογραφικού 
Μουσείου. 

• Οργάνωση εκθέσεων κάθε εικαστικής έκφρασης. 

• Φύλαξη, καταγραφή, συντήρηση πινάκων και άλλων 
έργων τέχνης που ανήκουν στο Πνευματικό Κέντρο. 

• Συνεργασία με φορείς όπως το Υπουργείο Πολιτι¬ 
σμού, άλλα Μουσεία, πινακοθήκες κ.λπ 

I) Διοργάνωση Πολιτιστικών εκδηλώσεων 

• Η υπηρεσία έχειτην ευθύνη του Προγραμματισμού και 
παρουσίασηςτωνπολιτιστικώνεκδηλώσεωντων σχετικών 
με το Χορό, την Μουσική, το Θέατρο, τον Κινηματογράφο 
και τις Εικαστικές Τέχνες και γενικά την διοργάνωση εκθέ¬ 
σεων, διαλέξεων, σεμιναρίων με σκοπό την διάδοση και 
την ανάπτυξη των τεχνών και την καλλιέργεια της ευαι¬ 
σθησίας και της αγάπης του κοινού για τις τέχνες αυτές. 

• Συνεργάζεται με τους υπεύθυνους όλων των Τομέων 
του Κέντρου για τη διοργάνωση όλων των εκδηλώσεων 
του Κέντρου. 

• Για την προετοιμασία και κάλυψη των εκδηλώσεων 
αυτών ο υπεύθυνος του Τομέα θα συνεργάζεται με την 
υπηρεσία Τεχνικής Υποστήριξης που θα αναλαμβάνει την 
εξασφάλιση του εξοπλισμού και την εγκατάστασή του 
στους χώρους των εκδηλώσεων. 

3.4. Παραρτήματα 

Με απόφαση του ΔΣ είναι δυνατό να ιδρύονται Παραρ¬ 
τήματα της κεντρικής υπηρεσίας του Πνευματικού - Πολι¬ 
τιστικού Κέντρου, με ανάλογα τμήματα για την καλύτερη 
εξυπηρέτηση των δημοτικών διαμερισμάτων. 

Στα Παραρτήματα αναπτύσσονται ορισμένες ή και όλες 
από τις πολιτιστικές δραστηριότητες που περιγράφηκαν 
για το κεντρικό Τμήμα Πολιτιστικών δραστηριοτήτων. 

Με αποφάσεις του Δ.Σ. ρυθμίζονται όλα τα θέματα που 
αφορούν τη λειτουργία των παραρτημάτων είτε σε υπη¬ 
ρεσιακό, είτε σε άλλο επίπεδο. 

Τυχόν κατάργηση παραρτημάτων, αποφασίζεται από 
το Δ.Σ. 

Άρθρο 4 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του ΠΠΚ 
προΐστανται μόνιμοι υπάλληλοι των εξής κλάδων : 

Διοικητική ενότητα Κλάδος 

Διεύθυνση Υπηρεσιών ΠΠΚ ΠΕ1.ΠΕ2 

Τμήμα Υποστήριξης ΠΕΙ, ΤΕ17, ΔΕΙ 

Τμήμα Πολιτιστικών Δραστηριοτήτων ΠΕΙ, ΠΕ2, ΔΕΙ 

Άρθρο 5 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Οι Προϊστάμενοι των Τμημάτων και οι υπεύθυνοι των 
Παραρτημάτων (Γραφείων) του Πνευματικού και Πολιτι¬ 
στικού Κέντρου φροντίζουν για τη σωστή λειτουργία των 
διοικητικών ενοτήτων τους και ασκούν τον έλεγχο και την 
εποπτεία των υπαλλήλων που απασχολούνται σε αυτά. 

Ο προϊστάμενος Τ μήματος και Γ ραφείου ευθύνεται ένα¬ 
ντι του Διευθυντή για την αποτελεσματική και αποδοτική 
εκτέλεση των λειτουργιώντης διοικητικής ενότητας, προ¬ 
γραμματίζοντας, οργανώνοντας, στελεχώνοντας, συντο¬ 
νίζοντας και ελέγχοντας τις επί μέρους δραστηριότητες, 
έτσι ώστε να εκπληρώνονται οι περιοδικοί (τακτικοί και 
στρατηγικοί) στόχοι των προγραμμάτων δράσης του 
ΠΠΚ. 

Ειδικότερα ο προϊστάμενος: 

• Διατυπώνει σε συνεργασία με τον Διευθυντή τους 
στόχους και τα προγράμματα δράσης της ενότητας που 
εποπτεύει καθώς και τους αντίστοιχους προϋπολογι¬ 
σμούς, σε συνεργασία με την Οικονομική Υπηρεσία. 

• Φροντίζει για την υλοποίηση των κατά περίπτωση 


αποφάσεων των ιεραρχικά ανωτέρων διοικητικών επιπέ¬ 
δων. 

• Μεριμνά για την στελέχωση, την οργάνωση, τον συ¬ 
ντονισμό και τον έλεγχο των δραστηριοτήτων της διοικη¬ 
τικής ενότητας με τρόπο ώστε να υλοποιούνται αποτελε¬ 
σματικά τα προγράμματα δράσης και οι κατά περίπτωση 
αποφάσεις ή εντολές. 

• Εποπτεύει, αξιολογεί και προσανατολίζει το προσω¬ 
πικό της διοικητικής του ενότητας, μεριμνώντας για την 
ανάπτυξη και επιμόρφωση του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

• Μεριμνά για την κατάρτιση του κανονισμού λειτουρ¬ 
γίας των Τομέων λειτουργίας της διοικητικής ενότητας, 
εισηγείται μεταβολές των διατάξεών του και παρακολου¬ 
θεί την κανονική εφαρμογή των εγκεκριμένων κανονι¬ 
σμών. 

• Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του την χαρα¬ 
κτηρίζει και την διανέμει στις αρμόδιες υπηρεσιακές μο¬ 
νάδες ή υπαλλήλους παρέχοντας τις αναγκαίες οδηγίες 
για τις ενέργειες που πρέπει να γίνουν. 

• Υπογράφει όλα τα έγγραφα των υπαλλήλων της διοι¬ 
κητικής μονάδας που εποπτεύει καθώς και τις εισηγήσεις 
τους προς τα ανώτερα ιεραρχικά επίπεδα . 

• Συγκεντρώνει στοιχεία χρήσιμα για τον προγραμμα¬ 
τισμό και απολογισμό των δραστηριοτήτων της διοικητι¬ 
κής μονάδας του. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, ελ¬ 
ληνικό και διεθνές περιβάλλον, που έχουν σχέση με τις 
λειτουργίες της διοικητικής ενότητας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας της διοικητικής μονάδας στις εξελίξεις 
του εξωτερικού περιβάλλοντος. 

• Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του πολίτη και την κα¬ 
λύτερη ανταπόκριση της διοικητικής μονάδας στις λει¬ 
τουργικές ανάγκες του ΠΠΚ. 

Άρθρο 6 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 

1. Οι προηγούμενες αρμοδιότητες των διοικητικών ενο¬ 
τήτων και των προϊσταμένων τους θεωρούνται ως η γενι¬ 
κή περιγραφή του ρόλου τους και αποτελούν το βασικό 
πλαίσιο λειτουργίας τους. Επομένως είναι δυνατό να ανα¬ 
τίθεται στο προσωπικό που τις στελεχώνει, καθήκοντα 
που δεν αναφέρονται ρητά στον παρόντα κανονισμό, αλ¬ 
λά εντάσσονται στο ουσιαστικό περιεχόμενο του ρόλου 
της κάθε ενότητας. 

2. Ο λεπτομερής τρόπος λειτουργίας του κάθε τομέα 
λειτουργιώντης κάθε ενότητας και οι περιγραφές των κα¬ 
θηκόντων των υπαλλήλων, καθορίζονται με ειδικούς κα¬ 
νονισμούς λειτουργίας που συντάσσονται με απόφαση 
του Δ.Σ. μετά από εισήγηση του Διευθυντή και του Υπεύ¬ 
θυνου Τμήματος ή Γ ραφείου. 

Άρθρο 7 

ΟΡΓΑΝΙΚΕΣ ΘΕΣΕΙΣ 

1. Οι θέσεις που προβλέπονται ανά κατηγορία και κλά¬ 
δο είναι οι εξής: 

Α) Πανεπιστημιακής Εκπαίδευσης (Π.Ε.) 

Β) Τεχνολογικής Εκπαίδευσης (Τ.Ε.) 

Γ) Δευτεροβάθμιας εκπαίδευσης (Δ.Ε.) 

Δ)Υποχρεωτικής Εκπαίδευσης (Υ.Ε.) 

2. Τα προσόντα διορισμού των θέσεων περιγράφονται 
στο π.δ. 37α/1987 και π.δ. 22/1990. 

Τυχόν μεταγενέστερες ρυθμίσεις περί μετονομασίας 
των ανωτέρω κλάδων, έχουν εφαρμογή και επί των προη¬ 
γουμένων. 

Το Δ.Σ. μπορεί με αποφάσεις του να καθορίζει πρόσθε¬ 
τα προσόντα πρόσληψης. 

ΠΡΟΒΛΕΠΟΜΕΝΕΣ ΘΕΣΕΙΣ 

- Πανεπιστημιακός κλάδος εκπαίδευσης (Π.Ε.) θέσεις 1 

- Τεχνολογικός κλάδος εκπαίδευσης (Τ.Ε.) βιβλιοθηκο- 

νόμου ή βιβλιοθηκάριου θέσεις 1 

- Τεχνολογικός κλάδος εκπαίδευσης (Τ.Ε.) Διοικητικού- 

Λογιστικού θέσεις 1 

- Δευτεροβάθμιας εκπαίδευσης (Δ.Ε.) θέσεις 3 

- Δευτεροβάθμιας Εκπαίδευσης (Δ.Ε.) Χειριστών-Διά- 

τρητων Η/Υ θέσεις 1 

- Στοιχειώδους εκπαίδευσης (Υ.Ε.) Κλητήρων θέσεις 1 

Πλέον των ανωτέρω, και προς κάλυψη των αναγκών που 

δημιουργούνται από την εφαρμογή των διατάξεων του 
π.δ/τος 164 [ΦΕΚ 134/19.7.2004, τ. Α'] συνιστώνται εννέα 
(9) προσωποπαγείς θέσεις με σχέση εργασίας ιδιωτικού 
δικαίου αορίστου χρόνου. 

Άρθρο 8 

1. Η πλήρωση όλων των προβλεπομένων θέσεων του 
παρόντος Ο.Ε.Υ., γίνεται με τις διαδικασίες που ισχύουν 
κάθε φορά και τις οικονομικές δυνατότητες του Κέντρου. 

2. Οι κατ’ ανώτατο όριο προσλήψεις εκτάκτου ή εποχι¬ 
κού προσωπικού πέραν του προβλεπομένου συνολικά τα¬ 
κτικού προσωπικού, δεν μπορούν να υπερβαίνουν τις πέ¬ 
ντε (5) και διενεργούνται με βάση τις ισχύουσες διατάξεις. 

Μέχρι πέντε (5) ετησίως συμβάσεις μίσθωσης έργου 
δύνανται ή συνάπτονται για την εξυπηρέτηση ειδικότε¬ 
ρων αναγκώντου Κέντρου. 

3. Υπάτη συνδρομή των εξαιρέσεων του άρθρου 14 του 
ν. 2190 συνιστάται μία θέση με τον τίτλο «Καλλιτεχνικός 
Διευθυντής» της κατ. Π.Ε.1 ήΔ.Ε.1 επιπλέον των ήδη συ- 
νιστώμενων δια του παρόντος θέσεων. 

4. Τα ειδικότερα προσόντα και καθήκοντα των προη¬ 
γούμενων θέσεων ορίζονται με απόφαση του Δ.Σ. 

Άρθρο 9 

1. Όλες οι συνιστώμενες δΓ όλων των προηγουμένων 
άρθρων θέσεις του παρόντος Ο. Ε.Υ., πληρούνται κατάτις 
διατάξεις του άρθρου 8 του ν. 2307 όπως ισχύει, τις εκά- 
στοτε δημιουργούμενες ανάγκες, τις υφιστάμενες οικο¬ 
νομικές δυνατότητες του Κέντρου και εντός του καθορι- 
ζομένου και ισχύοντος κάθε φορά πλαισίου περί του δυ¬ 
νατού αριθμού προσλήψεων. 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 10 

Από την έναρξη ισχύος του παρόντος, με ανάλογες 
αποφάσεις του Προέδρου του Διοικητικού Συμβουλίου ή 
των αρμοδίων οργάνων, οι υπηρετούντες υπάλληλοι του 


Κέντρου, εντάσσονται στους προβλεπόμενους κλάδους 
και θέσεις. 

Άρθρο 11 

Η κατανομή του προσωπικού κατά την πρώτη εφαρμογή 
του παρόντος στις διάφορες διοικητικές ενότητες πραγ¬ 
ματοποιείται με απόφαση του Προέδρου του Δ.Σ. μετά από 
εισήγηση του Διευθυντή σύμφωνα με τις υπηρεσιακές ανά¬ 
γκες και τα προσόντα του προσωπικού. Οι καλλιτεχνικές 
και εκπαιδευτικές δραστηριότητες του Ν.Π. που δεν μπο¬ 
ρούν να καλυφθούν από το υπάρχον τακτικό προσωπικό 
εξυπηρετούνται από έκτακτο προσωπικό με σύμβαση μί¬ 
σθωσης έργου ή σύμβαση εργασίας ορισμένου χρόνου. 

Άρθρο 12 

Πρόβλεψη τμημάτων δια του παρόντος Ο.Ε.Υ., εφόσον 
ήθελε κριθεί ότι συνιστώνται καθ’ υπέρβαση ή άνευ εξου- 
σιοδοτήσεως των υπ’ αριθμ. 198/1983 και 78/1984 πράξε¬ 
ων του Δημοτικού Συμβουλίου παρά τη ρητή πρόβλεψη 
της παρ. 9 του άρθρου 8 της τελευταίας πράξεως, συνι- 
στώνται μετά την ισχύ των διατάξεων του παρόντος και 
την έγκρισή τους από το Δημοτικό Συμβούλιο. 

Μέχρι της συγκροτήσεως και στελεχώσεως των προ¬ 
βλεπομένων δια του παρόντος Ο.Ε.Υ. Οικονομικών και 
Ταμιακών Υπηρεσιών, για τη διεξαγωγή της λογιστικής 
και ταμιακής υπηρεσίας, εφαρμόζονται οι διατάξεις που 
ισχύουν κάθε φορά περί οικονομικής διοίκησης και λογι¬ 
στικού του Δήμου. 

Υπό την επιφύλαξη των γενικότερων ή ειδικότερων δια¬ 
τάξεων του Κανονισμού Διοίκησης και Διαχείρησης του 
νομικού προσώπου οι οποίες συμπληρώνουντυχόν ζητή¬ 
ματα που αναφέρονται στον παρόντα Ο.Ε.Υ. 

Άρθρο 13 

Την αρμοδιότητα σε αντικείμενα που δεν κατονομάζο¬ 
νται στον παρόντα Κανονισμό, καθορίζει με απόφαση του 
ο Πρόεδρος του Διοικητικού Συμβουλίου. Τυχόν αποφά¬ 
σεις του Δ.Σ. σε θέματα του παρόντος Ο.Ε.Υ οι οποίες δεν 
έρχονται σε αντίθεση με διατάξεις του, θεωρούνται ότι 
συμπληρώνουν αναφερόμενα ζητήματα στον Ο.Ε.Υ. 

Άρθρο 14 

Κάθε άλλος Κανονισμός ή απόφαση που ρυθμίζει ή ανα- 
φέρεται σε θέματα Οργανισμού Εσωτερικής Υπηρεσίας 
του Κέντρου, καταργείται. 

ΑΚΡΟΤΕΛΕΥΤΙΟ άρθρο 
ΚΑΛΥΨΗ ΔΑΠΑΝΗΣ 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2004 ύψους: 
253.632,08 ευρώ, καθώς καιτου προϋπολογισμού του οι¬ 
κονομικού έτους 2005 ύψους: 289.430,00 ευρώ. 

Οι παραπάνω δαπάνες θα καλυφθούν από πιστώσεις 
του Δήμου Λουτρακιού - Περαχώρας με κωδικό ΚΑΕ 
17001 -22. 

Εφόσον προσληφθούν όλοι και για τα επόμενα οικονο¬ 
μικά έτη το ύψος της δαπάνης δεν μπορεί να υπολογιστεί. 

Η ισχύς του παρόντος οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 16 Ιουνίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΑΝΑΣΤΑΣΙΑ ΜΑΣΟΥΡΗ 

Αριθ.9512 (2) 

Κατάργηση νομικών προσώπων δημοσίου δικαίου, με την 
επωνυμία (α) «Σχολική Επιτροπή Δημοτικού Σχολείου 
και Νηπιαγωγείου, στην Κοινότητα Αυλακίου Νομού 
Φθ/δας», (β) «Σχολική Επιτροπή Δημοτικού Σχολείου 
στην Κοινότητα Αγίας Μαρίνας Νομού Φθ/δας» κ' (γ) 
«Σχολική Επιτροπή Δημοτικού Σχολείου στην Κοινότη¬ 
τα Ανύδρου Νομού Φθ/δας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 (παρ. 7) του π.δ/τος 410/95 (Δ.Κ.Κ.) και 5 παρ. 8 
του ν. 1894/1990 (ΦΕΚ Α' 110), όπως ισχύει, 
β) 7παρ. 16τουν. 2307/1995 (ΦΕΚΑ' 113) και Μπαρ. 1 
και 2 του ν. 2399/1996 (ΦΕΚ Α' 90) - μεταβίβαση αρμοδιο¬ 
τήτων Νομάρχη σε Περιφερειακό Διευθυντή και Γενικό 
Γραμματέα Περιφέρειας, αντίστοιχα, 
γ) 6 παρ. 10 του ν. 2503/1997, 
δ) 1παρ.46.20του ν. 2539/1997, 
ε) 27 του ν. 2081/1992 (ΦΕΚ Α' 154), με το οποίο προ¬ 
στέθηκε νέο άρθρο 29Α στο ν. 1558/1985 (ΦΕΚ Α' 137), 
σχετικά με τον έλεγχο των δαπανών που προκαλούν οι κα¬ 
νονιστικές διοικητικές πράξεις. 

2. Τις υπ’ αριθμ. (α) ΕΣ.3504/5.3.1991, (β) 12686/ 
13.6.1991 κ' (γ) οικ. 14304/1.7.1991, αποφάσεις του Νο¬ 
μάρχη Φθιώτιδας, περί σύστασης νομικού προσώπου δη¬ 
μοσίου δικαίου στις πρώην Κοινότητες Αυλακίου, Αγίας 
Μαρίνας κ'Ανύδρου Νομού Φθ/δας, με την επωνυμία (α)» 
Σχολική Επιτροπή Δημοτικού Σχολείου κ’ Νηπιαγωγείου 
Αυλακίου», (β) «Σχολική Επιτροπή Δημοτικού Σχολείου 
Αγίας Μαρίνας» κ' (γ) «Σχολική Επιτροπή Δημοτικού Σχο¬ 
λείου Ανύδρου», που δημοσιεύθηκαν στα υπ’ αριθμ. (α) 
Φ.Ε.Κ.τ.ΒΊ53/19.3.1991, (β)ΦΕΚτ.Β'581/29.7.1991 κ'(γ) 
ΦΕΚτ.Β' 592/29.7.1991, αντίστοιχα. 

3. Την υπ’ αριθμ. 142/2005 απόφαση του Δημοτικού 
Συμβουλίου Δήμου Στυλίδας, σχετικά με την κατάργηση 
των ανωτέρω νομικών προσώπων, σε εφαρμογή των υπ’ 
αριθμ. 85055/Δ4/20.8.2000 (ΦΕΚ τ.Β'/29.8.2000) κ' Δ4/ 
338/14.8.2000 (ΦΕΚτ.Β'/30.8.2000) κοινή υπουργική από¬ 
φαση, με τις οποίες καταργήθηκαν: 

α) Το Διθέσιο Δημοτικό Σχολείο-Νηπιαγωγείο Αυλακίου 
β) Το Διθέσιο Δημοτικό Σχολείο Αγίας Μαρίνας κ' 
γ) Το Μονοθέσιο Δημοτικό Σχολείο Ανύδρου, αντίστοι¬ 
χα 

4. Την υπ’ αριθμ. 1100/11.2.1998 απόφασή μας περί με¬ 
ταβίβασης δικαιώματος υπογραφής «Με Εντολή Γενικού 
Γ ραμματέα Περιφέρειας», στο Διευθυντή Αυτοδιοίκησης 
και Αποκέντρωσης, η οποία δημοσιεύθηκε στο ΦΕΚ Β' 
179/25.2.1998, αποφασίζουμε: 

Καταργούμε τις υπ’ αριθμ. (α) ΕΣ 3504/5.3.1991 (ΦΕΚ 
τ.Β' 153/19.3.1991), (β) 12686/13.6.1991 (ΦΕΚτ.Β' 581/ 

29.7.1991) κ' (γ) οικ. 14304/1.7.1991 (ΦΕΚτ.Β' 592/ 

29.7.1991) , αποφάσεις του Νομάρχη Φθιώτιδας,για τους 
παραπάνω εκτιθέμενους λόγους. 

Ακροτελεύτιο άρθρο 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Στυλίδας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 23 Ιουνίου 2005 

Με εντολή Γενικού Γ ραμματέα Περιφέρειας 
Ο Προϊστάμενος Διεύθυνσης κ.α.α. 

Ε. ΧΡΙΣΤΟΠΟΥΛΟΥ 

-♦- 

Αριθ.6134 (3) 

Καθιέρωση υπερωριακής εργασίας για το Β’ εξάμηνο 
2005, των υπαλλήλωντης Ν.Α. Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του άρθρου Πρώτου, άρθρο 29 εδαφ. β’ 
του ν. 2683/1999 (ΦΕΚ 19/9.2.1999, τ.Α') «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και άλλες διατάξεις». 

2. Τις διατάξεις του άρθρου 15 του ν. 2592/1998 (ΦΕΚ 
57/18.3.1998, τ.Α'), όπως τροποποιήθηκαν από τις διατά¬ 
ξεις του άρθρου 25 άρθρο 35 εδαφ. 7 του ν. 2738/1999 
(ΦΕΚ 180/9.9.1999, τ.Α') «Συλλογικές διαπραγματεύσεις 
στη Δημόσια Διοίκηση, κ.λπ.». 

3. Τις διατάξεις του άρθρου 16 του ν. 3205/31.12.2003 
(ΦΕΚ 297, Α') «Μισθολογικές ρυθμίσεις κ.λπ.». 

4. Τις διατάξεις του π.δ. 30/1996 «Κώδικας Νομαρχια¬ 
κής Αυτοδιοίκησης». 

5. Τον Οργανισμό της Νομαρχιακής Αυτοδιοίκησης 
Ηλείας. 

6. Την υπ’ αριθμ. 2/72757/0022/31.12.2003 εγκύκλιο του 
Υπουργείου Οικονομίας και Οικονομικών - Γ.Λ.Κ. «Παρο¬ 
χή οδηγιών για την εφαρμογή του ν. 3205/2003. 

7. Το γεγονός ότι: 

α) Για την αντιμετώπιση εκτάκτων αναγκών (πλημμύ- 
ρων, πυρκαγιών, χιονοπτώσεων, κατολισθήσεων κ.τ.λ.), 
απασχολούνται τεχνικοί υπάλληλοι, οδηγοί, χειριστές μη¬ 
χανημάτων, καθώς και οι υπάλληλοι του τμήματος 
Π.Σ.Ε.Α., πέραντου ωραρίου σε24ωρη βάση και με εργα¬ 
σία σε νυχτερινές ώρες, ημέρες αργίας και Κυριακές. 

β) Για την αντιμετώπιση εκκαθαρίσεων αρχείων, μηχα¬ 
νοργάνωσης, ποιοτικού και ποσοτικού ελέγχου εισαγο- 
μένων, εξαγομένων, αποσυρόμενων η διακινούμενων 
στις χώρες της ΕΈ. γεωργικών προϊόντων, ελέγχου καυ¬ 
σίμων, ελέγχου τιμών και ποιότητας προϊόντων, ελέγχου 
καταστημάτων υγειονομικού ενδιαφέροντος, ελέγχου 
σφαγείων, διενέργειας κτηνιατρικών επιθεωρήσεων σε 
βιοτεχνίες - βιομηχανίες - κρεοπωλεία, εποπτεία και συ¬ 
ντήρηση δημοσίων υποδομών και δικτύων, σύνταξης με¬ 
λετών για την απορρόφηση κονδυλίων από Εθνικά και Ευ¬ 
ρωπαϊκά επιχειρησιακά προγράμματα, τεχνικής υποστή¬ 
ριξης της αίθουσας συνεδριάσεων Νομαρχιακού 
Συμβουλίου και των Νομαρχιακών Επιτροπών κ.λ.π., ερ¬ 
γασιών της Νομαρχιακής Αυτοδιοίκησης Ηλείας, θα απα¬ 
σχοληθούν υπάλληλοι πέραν από το κανονικό ωράριό 
τους τις απογευματινές και νυχτερινές ώρες, εργασίμων 
ημερών, αργιών και Κυριακών. 

γ) Οι υπηρεσίες του Γ ραφείου Νομάρχη λειτουργούν σε 
12ωρη βάση, όλες τις ημέρες του έτους, Κυριακές, εξαι¬ 
ρέσιμες και νυχτερινές ώρες πού παραμένει ανοικτό στη 
διάθεση και εξυπηρέτηση του πολίτη. 

8. Το γεγονός ότι έχει προβλεφθεί στον προϋπολογισμό 

της Ν.Α. Ηλείας, η σχετική απαιτούμενη δαπάνη, αποφα¬ 
σίζουμε: 

α) Διαπιστώνουμε την ύπαρξη εποχιακών και έκτακτων 
υπηρεσιακών αναγκών για το χρονικό διάστημα από 
1.7.2005 μέχρι 31.12.2005. 

β) Εγκρίνουμε την υπερωριακή απασχόληση μέχρι τε- 
τρακοσίων (400) από το σύνολο των τετρακοσίων πενή¬ 
ντα (450) υπαλλήλων της Νομαρχιακής Αυτοδιοίκησης 
Ηλείας και για σύνολο πενήντα χιλιάδων (50.000) ωρών. 

γ) Οι παραπάνω ώρες κατανέμονται σε απογευματινές 
σαράντα χιλιάδες (40.000), νυκτερινές πέντε χιλιάδες 
(5.000) και εξαιρέσιμες πέντε χιλιάδες (5.000) ώρες. 

δ) Η κατανομή των ωρών κατά Διεύθυνση θα γίνει με νε¬ 
ότερη απόφασή μας και η ονομαστική κατανομή από τους 


Προϊσταμένους των Υπηρεσιών, οι οποίοι είναι και υπεύ¬ 
θυνοι για την παρακολούθηση, την βεβαίωση της πραγ¬ 
ματοποίησής τους και την εκτέλεση των αντίστοιχων ερ¬ 
γασιών. 

ε) Από την απόφαση αυτή προκαλείται δαπάνη διακο- 
σίων χιλιάδων (200.000) ευρώ, που βαρύνει τον προϋπο¬ 
λογισμό της Ν.Α. Ηλείας, στους Κ.Α.Ε. 0511 και 0512. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 22 Ιουνίου 2005 
Ο Νομάρχης 

ΠΑΝΑΓΙΩΤΗΣ ΔΗΜΗΤΡΟΥΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




